CELEX: 32017D0178
Language: sl
Date: 2017-01-31 00:00:00
Title: Izvedbeni sklep Komisije (EU) 2017/178 z dne 31. januarja 2017 o spremembi Izvedbenega sklepa (EU) 2015/1111 o skladnosti skupnega predloga, ki so ga zadevne države članice predložile za razširitev železniškega tovornega koridorja Severno morje–Baltik, s členom 5 Uredbe (EU) št. 913/2010 Evropskega parlamenta in Sveta o evropskem železniškem omrežju za konkurenčen tovorni promet (notificirano pod dokumentarno številko C(2017) 142)

2.2.2017   
            
            
               SL
            
            
               Uradni list Evropske unije
            
            
               L 28/71
            
         IZVEDBENI SKLEP KOMISIJE (EU) 2017/178
   z dne 31. januarja 2017
   o spremembi Izvedbenega sklepa (EU) 2015/1111 o skladnosti skupnega predloga, ki so ga zadevne države članice predložile za razširitev železniškega tovornega koridorja Severno morje–Baltik, s členom 5 Uredbe (EU) št. 913/2010 Evropskega parlamenta in Sveta o evropskem železniškem omrežju za konkurenčen tovorni promet
   
      
         (notificirano pod dokumentarno številko C(2017) 142)
      
   
   (Besedilo v češkem, francoskem, litovskem, nemškem, nizozemskem in poljskem jeziku je edino verodostojno)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 913/2010 Evropskega parlamenta in Sveta z dne 22. septembra 2010 o evropskem železniškem omrežju za konkurenčen tovorni promet (1) in zlasti člena 5(6) Uredbe,
   ob upoštevanju naslednjega:
   
               (1)
            
            
               V skladu s členom 5(5) Uredbe (EU) št. 913/2010 so ministrstva, pristojna za železniški promet v Belgiji, na Češkem, v Nemčiji, Litvi, na Nizozemskem in Poljskem, Komisiji poslala pismo o nameri z dne 27. aprila 2014. To vključuje predlog za razširitev železniškega tovornega koridorja Severno morje–Baltik do Češke, južne Poljske in do poljsko-ukrajinske meje.
            
         
               (2)
            
            
               Komisija je proučila ta predlog v skladu s členom 5(6) Uredbe (EU) št. 913/2010 in sprejela Izvedbeni sklep Komisije (EU) 2015/1111 (2) o skladnosti s členom 5 te uredbe.
            
         
               (3)
            
            
               V pismu o nameri z dne 27. aprila 2014 je bilo navedeno, da bi lahko bila razširitev iz Katovic v Medyko usposobljena za obratovanje šele leta 2020. Vendar Izvedbeni sklep (EU) 2015/1111 zajema tudi to razširitev in v skladu s členom 5(7) Uredbe (EU) št. 913/2010 bi morale zadevne države članice vzpostaviti tovorni koridor najpozneje dve leti po tem, ko Komisija objavi odločitev. Na podlagi tega bi morala biti razširitev do Medyke usposobljena za obratovanje najpozneje do 7. Julija 2017; to ne ustreza namenu, določenemu v pismu držav članic. Izvedbeni sklep (EU) 2015/1111 bi bilo zato treba spremeniti tako, da se črta sklic na razširitev železniškega tovornega koridorja Severno morje–Baltik do Medyke.
            
         
               (4)
            
            
               Ukrepi iz tega sklepa so v skladu z mnenjem odbora, ustanovljenega s členom 21 Uredbe (EU) št. 913/2010 –
            
         SPREJELA NASLEDNJI SKLEP:
   Člen 1
   Člen 1 Izvedbenega sklepa (EU) 2015/1111 se nadomesti z naslednjim:
   
      „Člen 1
      Pismo o nameri z dne 27. aprila 2014 o razširitvi železniškega tovornega koridorja Severno morje–Baltik do Češke in južne Poljske, ki so ga Komisiji poslala ministrstva, pristojna za železniški promet v Belgiji, na Češkem, v Nemčiji, Litvi, na Nizozemskem in Poljskem, in v katerem je pot „Wilhelmshaven/Bremerhaven/Hamburg/Amsterdam/Rotterdam/Antwerpen–Aachen–Hannover/Berlin–Varšava–Terespol (poljsko-beloruska meja)/Kaunas–Riga–Talin/Falkenberg–Praga/Vroclav–Katovice“ predlagana kot glavna prevozna pot tovornega železniškega koridorja Severno morje–Baltik, je skladno s členom 5 Uredbe (EU) št. 913/2010.“
   
   Člen 2
   Ta sklep je naslovljen na Kraljevino Belgijo, Češko republiko, Zvezno republiko Nemčijo, Republiko Litvo, Kraljevino Nizozemsko in Republiko Poljsko.
   
      V Bruslju, 31. januarja 2017
      
         
            Za Komisijo
         
         Violeta BULC
         
            Članica Komisije
         
      
   
   
      (1)  UL L 276, 20.10.2010, str. 22.
   
      (2)  Izvedbeni sklep Komisije (EU) 2015/1111 z dne 7. julija 2015 o skladnosti skupnega predloga, ki so ga zadevne države članice predložile za razširitev železniškega tovornega koridorja Severno morje–Baltik, s členom 5 Uredbe (EU) št. 913/2010 Evropskega parlamenta in Sveta o evropskem železniškem omrežju za konkurenčen tovorni promet (UL L 181, 9.7.2015, str. 82).